Internet-foefie het aanhangers op hol | Maroela Media
Internet-foefie het aanhangers op hol
'n Voorbeeld van die slenter
'n Internet-foefie wat beweer die bekende kletsrymer, Eminem, is met 'n mes aangeval, het sommige nuuskierige sosialemedia-gebruikers in 'n slenter laat beland.
'n Boodskap doen die ronde dat Eminem glo vier keer deur 'n aanhanger met 'n mes gesteek is. Die boodskap wys ook 'n gru-foto van iemand se rug met vier snymerke, asook 'n "gepaardgaande video" wat net vir "mense ouer as 18" bedoel is.
Volgens die webwerf About.com is die storie egter 'n slenter om Facebook- en Twitter-gebruikers op bemarkingswebwerwe te kry.
"Die storie is onwaar en die video bestaan nie eens nie. Verbruikers wat op die skakel klik word na 'webwerwe' herlei wat 'gratis pryse' belowe, wat ook nie bestaan nie, vir mense wat 'n aanlyn-opname voltooi," berig About.com.
"Mense wat die instruksies volg, deel gewoonlik die skakel op hul eie sosialemedia-rekeninge, wat veroorsaak dat hul eie vriende in dieselfde strik trap."
'n Soortgelyk slenter het verlede jaar ook die ronde gedoen het wat beweer het Justin Bieber is aangeval. Dieselfde foto is daarvoor gebruik.